Sparekassen Hobro skal korrigere sit regnskab

Finanstilsynet forlanger med et påbud, at Sparekassen Hobro udsender et korrigeret 2006-regnskab. Det er finanstilsynets opfattelse, at sparekassen afskrev 13 mio. kr. for meget i forventede tab. Det skriver Nordjyske Stiftstidende. Sparekassedirektør Per Sønderup er uenig i Finanstilsynets vurdering. Tirsdag fremlagde sparekassen i øvrigt et regnskab for første halvår af 2007. Det afslører et overskud på 51 mio. kr.